Na temelju članka 35. stavka 1. točke 5. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01-vjerodostojno tumačenje, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 387. stavka 2. i 390.a Zakona o trgovačkim društvima („Narodne novine“, broj 111/93., 34/99., 121/99., 52/00., 118/03., 107/07., 146/08., 137/09., 125/11., 152/11., 111/12., 68/13. i 110/15.) i članka  18. Statuta Općine Jelenje (Službene novine Primorsko-goranske županije br. 33/09, 13/13, 6/16 i 17/17 i „Službene novine Općine Jelenje“ br. 5/18, 11/18, 29/20), Općinsko vijeće Općine Jelenje na 28. sjednici održanoj 04.3.2021. donijelo je
ODLUKU 
 o osnivanju  trgovačkog društva Komunalno društvo Jelenje j.d.o.o.
Članak 1.
Ovom Odlukom osniva se jednostavno društvo s ograničenom odgovornošću za obavljanje komunalnih djelatnosti na području općine Jelenje.

Članak 2.
Općina Jelenje, Dražice Dražičkih boraca 64.,OIB:37666833094, MBS:02689596 (u daljnjem tekstu: Osnivač) je jedini osnivač trgovačkog društva s ograničenom odgovornošću.
Članak 3.
Tvrtka trgovačkog društva iz članka 1. ove Odluke je Komunalno društvo Jelenje j.d.o.o. za komunalnu djelatnost (u daljnjem tekstu: Društvo).

Skraćeni naziv Društva glasi: Komunalno Jelenje j.d.o.o..

Članak 4.
Sjedište Društva iz članka 3. ove Odluke je na adresi: Dražice, Dražičkih boraca 55..
Članak 5.

Predmet poslovanja – djelatnost Društva je:

· održavanje javnih površina, 

· održavanje zelenih površina

· održavanje nerazvrstanih cesta,

· djelatnost čišćenja svih vrsta objekata,

· građenje, projektiranje i nadzor u hortikulturi,

· izvođenje hortikulturnih radova,

· održavanje groblja,

· upravljanje grobljem,

· prijevoz za vlastite potrebe.

Članak 6.
Za početak rada Društva osnivač Društva osigurava temeljni kapital u ukupnom iznosu od 5.000,00 kuna (slovima: pet tisuća kuna).
Temeljni kapital osigurava osnivač uplatom u novcu.
Temeljni udjel je jedan i razmjeran je veličini temeljnog kapitala.
Članak 7.

Društvo se osniva na neodređeno vrijeme.

Članak 8.

Organi Društva su: Skupština, Uprava i Nadzorni odbor.

Članak 9.

Skupštinu Društva čini općinski načelnik Općine Jelenje.
Članak 10.

Upravu Društva čini direktor.
Članak 11.

Direktora imenuje i opoziva osnivač u svojstvu Skupštine.

Direktor se imenuje na vrijeme od četiri godine.
Članak 12.

Društvo zastupa direktor.

Članak 13.

Nadzorni odbor ima tri člana koje bira i opoziva Skupština.
Mandat članova Nadzornog odbora traje četiri godine.

Članak 14.

Ovom Odlukom ovlašćuje se općinski načelnik Općine Jelenje za davanje Izjave o osnivanju jednostavnog društva s ograničenom odgovornošću kod javnog bilježnika, kao i za poduzimanje svih drugih radnji sukladno ovoj Odluci vezano na osnivanje i upis Društva u trgovački registar.
Članak 15.
Ova Odluka stupa na snagu osmog dana od dana objave u „Službenom novinama Općine Jelenje“.

Dražice, 04.3.2020.

